أول وآخر مرة، ربحات فيها إسبانيا لقب ملكة جمال الكون، كان ف عام 1984، ومن ذاك الوقت مزال ماقدراتش شي بنت إسبانيا تعاود تاخد اللقب. لكن ملكة الجمال الجديدة لإسبانيا، سارة لويناث ، عطات أمل جديد ف ربح اللقب. ليوناث وهي مانكان، تزادت فإقليم الباسك، عندها 23 عام، ومن أصول مغربية من جيهة الوالدة ديالها، قدرات تربح لقب ملكة جمال إسبانيا، بعدما شاركات 4 مرات سابقا وكانت كتاخذ مرتبة وصيفة الملكة ولكنها هاد المرة خذات اللقب ف الحفل اللي تدار ف تينيريفي نهار 16 أكتوبر. بعد أسابيع غاتبدا مسابقة أجمل نساء الكون في إسرائيل، وغايشاركو فيها ملكات جمال 75 دولة وغاتعرف أيضا عودة المغرب للمسابقة بعد انقطاع أزيد من 40 سنة. 
بعد 27 عام.. مانكان من أصل مغربي عطات الأمل لإسبانيا فـ ربح اللقب ديال ملكة جمال الكون هاد العام